Kyösti Waris 16.10.2009 


HENKISEN HYVINVOINNIN (MIELENTERVEYDEN) EDISTÄMINEN 
TYÖSUOJELUHALLINNON KEINOIN 


Esitys: 


Esitän, että työsuojeluhallinnon toiminnan tavoitteeksi asetetaan nykyistä selvemmin henkisen 
hyvinvoinnin (mielenterveyden) edistäminen työpaikoilla. Tämä toteutetaan kehittämällä työoloja 
niin, että työ- ja toimintaprosessit sujuvat, työssä on turvallista ja terveellistä työskennellä, 
palautumis- ja lepoajat on oikein sovitettu työn aiheuttamaan kuormitukseen nähden, työ ja 
työsuoritus hallitaan riittävästi ja ihmisillä on riittävästi vaikutusmahdollisuuksia työhönsä ja 
työyhteisössään. Terveydelle haitallisten kuormitustekijöiden arvioinnissa ja ehkäisyssä kiinnitetään 
huomiota fyysiseen, sosiaaliseen ja organisatoriseen työympäristöön. 


Tavoitteen saavuttamiseksi: 


e uudistetaan työsuojelustrategiaa ja sen painoaluemäärittelyä edellä esitetyn mukaiseksi. 

e asia otetaan esille runkosopimuksen uudistamisen yhteydessä v. 2010 

e lisätään työsuojeluhallinnon henkilöstön valmiuksia kohdata ja käsitellä henkisen 
hyvinvoinnin kysymyksiä perustamalla erillinen hanke asian edistämiseksi. 


Perustelut 


Työ ja työolosuhteet koetaan henkisesti hyvin rasittavana varsin monilla työpaikoilla. Kokemukset 
työn rasittavuudesta eivät ole vähentyneet viimeksi kuluneiden kahdenkymmenen vuoden aikana. 
Työn aiheuttama terveydelle haitallinen henkinen kuormittavuus on osasyynä sairastavuuteen, 
työstä poissaoloihin ja työstä pois siirtymiseen työkyvyttömyyseläkkeiden kautta. Esimerkiksi 
masennuksen vuoksi työkyvyttömyyden vuoksi eläkkeelle siirtyneiden joukko on kasvanut 
huolestuttavasti viime vuosina. 


Euroopan yhteisössä on arvioitu, että 50-60% sairauspoissaoloista johtuu työperäisestä stressistä. 
Tästä ja muusta menetyksestä aiheutuvat vuosittaiset kustannukset ovat EU:n alueella huomattavat - 
kymmeniä ellei ehkä jopa satoja miljardeja euroja. Kysymys on siis paitsi mittavasta inhimillisestä 
kärsimyksestä myös huomattavista taloudellisista menetyksistä, jotka heikentävät yritysten 
kannattavuutta. Tästä syystä nykyistä paremmista työoloista on tullut keskeinen edellytys ihmisten 
jaksamiselle ja jatkamiselle työelämässä ja yritysten menestymiselle. Tässä on tärkeää työn 
aiheuttaman terveydelle haitallisen kuormituksen ja työstressin hallinta ja ehkäisy. 


Euroopan työsuojelustrategiassa 2007-2012 (Stm 2007:24, ks. linkki lopussa) mainitaan omana 
kohtanaan (7.2) mielenterveyden edistäminen työpaikalla. Kyseisessä kohdassa ”komissio rohkaisee 
jäsenvaltioita liittämään strategioihinsa erityisaloitteita, joilla tuetaan sekä mielenterveysongelmien 
ennalta ehkäisyä että mielenterveyden parantamista.”. Kohdassa mainitaan myös työperäistä stressiä 
koskevan sopimuksen täytäntöönpanon arviointi. Yhteisön keskeiset työmarkkinaosapuolet 


allekirjoittivat työperäistä stressiä koskevan puitesopimuksen 8.10.2004. Komissio antoi tiedoksi 
8.11.2007 työmarkkinaosapuolten keskinäisen puitesopimuksen häirinnästä ja väkivallasta 
työpaikalla. Euroopan työterveys- ja työturvallisuusvirasto on julkaisut lukuisia tiedotteita (Facts) 
aihepiiriin liittyvien työperäisten terveyshaittojen ehkäisystä. 


Mielenterveydestä voidaan käyttää myös käsitettä henkinen hyvinvointi (Työelämä ja mielenterveys, 
esite 4/80, s. 2, 4-5. painos, Työsuojeluhallitus, Helsinki 1988). 


Työturvallisuuslain (23.8.2002/738, 8 8) mukaan työnantaja on velvollinen huolehtimaan 
työntekijöiden turvallisuudesta ja terveydestä työssä. Tähän kuuluu mm. työn vaarojen 
selvittäminen ja arviointi (10 8) ja työn kuormitustekijöiden välttäminen ja vähentäminen (25 8). 


hyvinvointiin. 


Työsuojeluhallinnon strategiassa vuodelta 1998 mainitaan erityisinä kehityskohteina ja keskeisinä 
tavoitteina: 


e työ- ja toimintakyvyn ylläpito ja edistäminen 

e työtapaturmien ja ammattitautien ehkäisy 
työperäisten tuki- ja liikuntaelinsairauksien ehkäisy 
henkinen hyvinvointi työssä 

työntekijöiden työssä jaksaminen 

työn hallinta. 


Työsuojelustrategia on nyt yli kymmenen vuotta vanha, mikä osaltaan aiheuttaa paineita sen 
uudistamiseen. Työsuojelustrategian ongelmana on nähtävä myös mm. siinä mainittujen 
painoalueiden päällekkäisyys. Henkinen hyvinvointi (mielenterveys) työssä on yläkäsite, joka 
koostuu useista, myös strategian painoalueina luetelluista osatekijöistä. Ilmiön monitahoisuus lienee 
syynä siihen, että sitä on ollut vaikea konkretisoida käytännön toimenpiteiksi. Tästä johtunee myös 
se, että työsuojelun piirihallinto on toiminnassaan keskittynyt vain joihinkin yksittäisiin haitallista 
Työsuojelun piirihallinnon valmiuksia kohdata ja käsitellä henkisen hyvinvoinnin haasteita tuleekin 
lisätä ohjeistuksen, koulutuksen ja toiminnan uudelleen järjestelyjen kautta. Tätä varten tulisi 
perustaa erityinen hanke. 


Työstä ja työoloista johtuvien terveyden riskitekijöiden kartoittaminen, analysointi ja hallinta on 
keskeistä pyrittäessä lisäämään työntekijöiden henkistä hyvinvointia, mielenterveyttä työpaikoilla. 
Tähän kuuluu olennaisesti terveydelle haitallisen kuormituksen ja sen aiheuttaman työstressin 
hallinta ja ehkäisy. Tähän voidaan päästä vaikuttamalla viiteen pääalueeseen: 


e kitkaiset työ- ja toimintaprosessit 

e turvattomuus 

e riittämätön lepo / palautuminen 

e huono työn hallinta 

e riittämättömät vaikutusmahdollisuudet 


Haitallista kuormittumista ja työstressiä aiheuttavien tekijöiden paikallistamiseksi tulisi 
työympäristöä tarkastella sen kolmen osatekijän suhteen: fyysinen, sosiaalinen ja organisatorinen 
työympäristö (liite) 


Liite: Työhön ja työolosuhteisiin liittyviä terveyden riskitekijöitä, muistio 24.9.2009 / KW 


Linkki: (Työsuojelustrategiat) http://www.stm.fi/tyosuojelu/tyosuojelustrategia 


LIITE 


Kyösti Waris Muistio 
24.9.2009 


TYÖHÖN JA TYÖOLOIHIN LIITTYVIÄ TERVEYDEN RISKITEKIJÖITÄ 


Psykososiaalinen terveyden riskitekijä: haittatekijä, joka vaikuttaa työntekijän psyykeen ja kehoon terveyttä 
vaarantavalla tai huonontavalla tavalla. Tällainen haittatekijä voi sijaita fyysisessä, sosiaalisessa tai 
organisatorisessa työympäristössä. 


Terveydelle haitalliset tekijät yleisellä tasolla: 


työ- ja toimintaprosessien kitkaisuus 
turvattomuutta aiheuttavat tekijät 
riittämätön lepo 

huono työn hallinta 

riittämättömät vaikutusmahdollisuudet 


Terveyden riskitekijöiden sijainti työympäristössä: 


e fyysinen työympäristö (mm. fyysiset tilat, ilmastointi, valaistus, työpiste) 

e organisatorinen ympäristö (mm. säännöt, toiminnan järjestelyt, organisaation rakenne, 
toimintamallit, sopimukset) 

e sosiaalinen ympäristö (mm. ihmissuhteet, johtaminen, vuorovaikutus) 


Haittatekijöiden sijaintia voidaan tarkastella seuraavan kaavion avulla: 


Haittatekijän sijainti (ympäristö): 


Haittatekiiä: Fyysinen Sosiaalinen Organisatorinen 
Kitkaiset työ- ja toiminta- 
prosessit 
Turvattomuus 
Riittämätön lepo/ 

alautuminen 
Huono työn hallinta 


Vaikutusmahdollisuuksien 
uute 


Ruutuihin voidaan sijoittaa mm. alla kuvatut yksittäiset työympäristöhaittatekijät. 


Terveydelle haitallisten tekijöiden yksityiskohtainen kuvaus: 


Työmäärä ja vaativuus: 

e työtäon liikaa; liian paljon työtehtäviä; kiire, aikapaine, työ sitoo, vaikea irtautua; ei 
riittävästi lepoa 

e rasittavat työajat; pitkät työpäivät, vuorotyö 

e työtä on liian vähän; tapahtumaköyhyys; yksitoikkoisuus 

e työon liian vaikeaa; ei osaa; liian paljon opittavaa, vastuuta; jatkuva tarkkaavaisuus; 
jatkuvat keskeytykset; taustahälinä, kitkainen työprosessi 

e työ liian helppoa; liian vähän opittavaa; rutiineja paljon, työ yksipuolista, toistuvat 
työvaiheet, 
virikeköyhyys riittävän aktivaatiotason ylläpitämiseksi 


Tehtävien selkeys: 
e epäselvä tehtävänkuva; tai asema työyhteisössä; tästä johtuvat ristiriidat; ei tiedä, mitä 
kuuluu tehtäviin tai mikä on asema organisaatiossa; organisaation tai omaa asemaa koskevaa 
tietoa ei riittävästi; ei palautetta 


Kehittymismahdollisuudet työssä: 
e vähäiset tai puuttuvat kehittymis- / etenemismahdollisuudet: ei palkitsemista; ei mahdollista 
siirtyä vaativampiin tehtäviin; ei urakehitystä 


Ihmissuhteet / johtaminen: 
e ei saa tukea työtovereilta, esimieheltä 
e johtamisongelmat; piittaamattomuus; ei tavoitettavissa; epäoikeudenmukainen kohtelu; 
epäluottamus alaisia kohtaan; uhkaava komentelu; vastuunpakoilu; epäselvät toimeksiannot 
e väkivalta: kiusaaminen; uhkailu; seksuaalinen häirintä; fyysinen väkivalta tai sen uhka 
e huonoilmapiiri: kireä, pelokas, jännittynyt 
e eristäminen; syrjintä 


Osallistumis- ja vaikuttamismahdollisuudet: 
e eivoi osallistua: työpaikkakokouksiin; työpaikkapalavereja ei ole; yksintyöskentely 
e eivoitaiei osaa vaikuttaa: työn suunnitteluun, työn tavoitteisiin, määrään, sisältöön, 
työtapaan, työvälineisiin, tai työyhteisön toimintaan; kone tai työprosessi määrää työtahdin, 
työ- vaiheet ja työn määrän; mielipidettä ei voi esittää tai sitä ei oteta huomioon 


Työn fyysinen rasittavuus: 
e työon ruumiillisesti raskasta; rasittavat työasennot, nostot 
e puutteelliset työvälineet 
e huono työvälineiden sijoittelu 
e huonottyöasennot 


Fyysinen työympäristö: 
e työstä ja työolosuhteista aiheutuva tapaturma- tai sairastumisvaara 
e sopimaton: valaistus, lämpötila, ilmastointi, tärinä, kemialliset aineet, pöly, säteily; 
vaaralliset kulkutiet; sopimattomat työtilat 


Työsuhde: 


e työsuhteen epävarmuus 


Työn ja vapaa-ajan yhteensovittaminen: 


e työ sitoo vapaa-ajallakin; ei mahdollisuutta irtautua työstä; oltava tavoitettavissa milloin 
tahansa 

e työjärjestelyissä ei joustoa yksityisasioiden, esim. perhetilanteen ongelmien hoitamiseksi 

e työ eristää perheestä ja ystävistä pitkäksi aikaa, komennustyö, esim. ulkomailla työskentely 


Terveydelle haitalliselle kuormittumiselle altistavia yksilöllisiä tekijöitä ei ole 
kuvattu tässä yhteydessä 


